title: 2019 m. gegužės 8 d. Komisijos įgyvendinimo reglamentas (ES) 2019/717, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos izoksaflutolo patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
10.5.2019

                  LT

                  Europos Sąjungos oficialusis leidinys

                  L 122/44

         KOMISIJOS ĮGYVENDINIMO REGLAMENTAS (ES) 2019/717
         2019 m. gegužės 8 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos izoksaflutolo patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:

                     (1)

                     Komisijos direktyva 2003/68/EB (2) izoksaflutolas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos izoksaflutolo patvirtinimas nustoja galioti 2019 m. liepos 31 d.;

                     (4)

                     paraiška dėl izoksaflutolo patvirtinimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Ataskaitą rengianti valstybė narė nustatė, kad paraiška išsami;

                     (6)

                     ataskaitą rengianti valstybė narė, konsultuodamasi su bendrai ataskaitą rengiančia valstybe nare, parengė patvirtinimo pratęsimo vertinimo ataskaitą ir 2015 m. sausio 28 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2016 m. vasario 18 d. Tarnyba pateikė Komisijai išvadą (6), ar galima manyti, kad izoksaflutolas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2016 m. liepos 12 d. Komisija pateikė izoksaflutolo patvirtinimo pratęsimo pradinį ataskaitos projektą Augalų, gyvūnų, maisto ir pašarų nuolatiniam komitetui;

                     (9)

                     dėl naujų endokrininės sistemos ardomųjų savybių nustatymo kriterijų, nustatytų nuo 2018 m. lapkričio 10 d. taikomu Komisijos reglamentu (ES) 2018/605 (7), Tarnybos išvadoje teigiama, kad, nors ir nėra konkrečių netikslinių organizmų tyrimų, remiantis moksliniais įrodymais, labai mažai tikėtina, kad izoksaflutolas yra endokrininę sistemą ardanti medžiaga, ir kad jokie papildomi tyrimai nereikalingi. Taigi Komisija mano, kad izoksaflutolas neturi būti laikomas turinčiu endokrininės sistemos ardomųjų savybių;

                     (10)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra izoksaflutolo, naudojamas pagal vieną ar kelias tipiškas paskirtis;

                     (11)

                     izoksaflutolo patvirtinimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra izoksaflutolo, leidžiamos naudojimo paskirtys. Todėl nėra tikslinga toliau riboti jo kaip herbicido naudojimą. Todėl izoksaflutolo patvirtinimą tikslinga pratęsti;

                     (12)

                     tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

                     (13)

                     remdamasi Tarybos išvadoje apibendrinta turima moksline informacija, Komisija mano, kad izoksaflutolas neturi endokrininės sistemos ardomųjų savybių. Tačiau siekiant padidinti pasitikėjimą šia išvada, pagal Reglamento (EB) Nr. 1107/2009 II priedo 2.2 punkto b papunkčiu ir pagal endokrininę sistemą ardančių medžiagų nustatymo gaires (8) pareiškėjas turėtų pateikti atnaujintą Reglamento (EB) Nr. 1107/2009 su pakeitimais, padarytais Reglamentu (ES) 2018/605, II priedo 3.6.5 ir 3.8.2 punktuose nustatytų kriterijų vertinimą;

                     (14)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (15)

                     šis reglamentas turėtų būti taikomas nuo tos dienos, kai baigia galioti veikliosios medžiagos izoksaflutolo patvirtinimas

                     (16)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo pratęsimas
            I priede nurodytos veikliosios medžiagos izoksaflutolo patvirtinimas pratęsiamas pagal tame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. rugpjūčio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 8 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2003 m. liepos 11 d. Komisijos direktyva 2003/68/EB, iš dalies keičianti Tarybos direktyvą 91/414/EEB, kad būtų įrašytos veikliosios medžiagos trifloksistrobinas, etilkarfentrazonas, mezotrionas, fenamidonas ir izoksaflutolas (OL L 177, 2003 7 16, p. 12).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA (Europos maisto saugos tarnyba), 2016 m. Conclusion on the peer review of the pesticide risk assessment of the active substance isoxaflutole. EFSA Journal 2016;14(3):4416, p. 115. doi:10.2903/j.efsa.2016.4416. Pateikta internete adresu www.efsa.europa.eu.

            (7)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas. (OL L 101, 2018 4 20, p. 33).

            (8)  Guidance for the identification of endocrine disruptors in the context of Regulations (ES) No 528/2012 and (EC) No 1107/2009. https://efsa.onlinelibrary.wiley.com/doi/full/10.2903/j.efsa.2018.5311.

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                        Izoksaflutolas
                        CAS Nr. 141112-29-0
                        CIPAC Nr. 575

                        (5-ciklopropil-1,2-oksazol-4-il)(α,α,α-trifluor-2-mezil-p-tolil)metanonas

                        ≥ 972 g/kg

                        2019 m. rugpjūčio 1 d.

                        2034 m. liepos 31 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į izoksaflutolo patvirtinimo pratęsimo ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimato sąlygos yra lengvai pažeidžiami,

                                    —

                                    vandens organizmų, laukinių žinduolių ir netikslinių sausumos augalų apsaugai.

                              Naudojimo sąlygose prireikus nurodomos rizikos mažinimo priemonės.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją apie vandens apdorojimo procesų poveikį paviršiniame ir požeminiame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui. Pareiškėjas šią informaciją pateikia per 2 metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.
                        Pareiškėjas taip pat pateikia atnaujintą vertinimą, kuriuo patvirtinama, kad izoksaflutolas nėra endokrininę sistemą ardanti medžiaga, kaip apibrėžta Reglamento (EB) Nr. 1107/2009 su pakeitimais, padarytais Komisijos reglamentu (ES) 2018/605, II priedo 3.6.5 ir 3.8.2 punktuose, ir pagal endokrininę sistemą ardančių medžiagų nustatymo gaires (2)2021 m. gegužės 10 d.

               (1)  Išsamesnė informacija apie veikliosios medžiagos tapatybę ir specifikaciją pateikta pratęsimo ataskaitoje.

               (2)  Guidance for the identification of endocrine disruptors in the context of Regulations (ES) No 528/2012 and (EC) No 1107/2009 https://efsa.onlinelibrarv.wilev.eom/doi/epdt710.2903/i.efsa.2018.5311.

            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje izoksaflutolui skirtas 63 įrašas išbraukiamas;

                        2)

                        B dalis papildoma šiuo įrašu:

                                    „134

                                    Izoksaflutolas
                                    CAS Nr. 141112-29-0
                                    CIPAC Nr. 575

                                    (5-ciklopropil-1,2-oksazol-4-il)(α,α,α-trifluor-2-mezil-p-tolil)metanonas

                                    ≥ 972 g/kg

                                    2019 m. rugpjūčio 1 d.

                                    2034 m. liepos 31 d.

                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į izoksaflutolo patvirtinimo pratęsimo ataskaitos išvadas, visų pirma į jos I ir II priedėlius.
                                    Atlikdamos šį bendrą vertinimą valstybės narės ypatingą dėmesį skiria:

                                                —

                                                požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimato sąlygos yra lengvai pažeidžiami,

                                                —

                                                vandens organizmų, laukinių žinduolių ir netikslinių sausumos augalų apsaugai.

                                          Naudojimo sąlygose prireikus nurodomos rizikos mažinimo priemonės.
                                    Pareiškėjas Komisijai, valstybėms narėms ir Tarnybai pateikia patvirtinamąją informaciją apie vandens apdorojimo procesų poveikį paviršiniame ir požeminiame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui. Pareiškėjas šią informaciją pateikia per 2 metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.
                                    Pareiškėjas taip pat pateikia atnaujintą vertinimą, kuriuo patvirtinama, kad izoksaflutolas nėra endokrininę sistemą ardanti medžiaga, kaip apibrėžta Reglamento (EB) Nr. 1107/2009 su pakeitimais, padarytais Komisijos reglamentu (ES) 2018/605, II priedo 3.6.5 ir 3.8.2 punktuose, ir pagal endokrininę sistemą ardančių medžiagų nustatymo gaires (*1)2021 m. gegužės 10 d.

               (*1)  Guidance for the identification of endocrine disruptors in the context of Regulations (ES) No 528/2012 and (EC) No 1107/2009 https://efsa.onlinelibrary.wiley.com/doi/full/10.2903/j.efsa.2018.5311.“


title: 2019 m. gegužės 16 d. Komisijos įgyvendinimo reglamentas (ES) 2019/778, kuriuo dėl pakeitimų valdymo tvarkos iš dalies keičiamas Komisijos reglamentas (ES) Nr. 1305/2014 (Tekstas svarbus EEE.)

text:
27.5.2019

                  LT

                  Europos Sąjungos oficialusis leidinys

                  LI 139/356

         KOMISIJOS ĮGYVENDINIMO REGLAMENTAS (ES) 2019/778
         2019 m. gegužės 16 d.
         kuriuo dėl pakeitimų valdymo tvarkos iš dalies keičiamas Komisijos reglamentas (ES) Nr. 1305/2014
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. gegužės 11 d. Europos Parlamento ir Tarybos direktyvą (ES) 2016/797 dėl geležinkelių sistemos sąveikos Europos Sąjungoje (1), ypač į jos 5 straipsnio 11 dalį,
         kadangi:

                     (1)

                     Europos Parlamento ir Tarybos reglamento (ES) 2016/796 (2) 19 straipsnyje nustatyta, kad Europos Sąjungos geležinkelių agentūra (toliau – Agentūra) teikia Komisijai rekomendacijas dėl techninių sąveikos specifikacijų (toliau – TSS) ir jų tikslinimo pagal Direktyvos (ES) 2016/797 5 straipsnį ir užtikrina, kad TSS būtų pritaikytos prie technikos pažangos, rinkos tendencijų ir socialinių reikalavimų;

                     (2)

                     Komisijos deleguotojo sprendimo (ES) 2017/1474 (3) 13 straipsnyje reikalaujama iš dalies pakeisti Komisijos reglamento (ES) Nr. 1305/2014 (4) priedo 7.2 skirsnį siekiant nustatyti telematikos priemonių krovinių vežimo paslaugoms posistemio TSS pakeitimų valdymo tvarką;

                     (3)

                     pagal Reglamento (ES) 2016/796 5 straipsnį buvo sudaryta darbo grupė, kad pateiktų pasiūlymą dėl rekomendacijos, susijusios su telematikos priemonių krovinių vežimo paslaugoms posistemio TSS 7.2 skirsnio pakeitimais;

                     (4)

                     2018 m. balandžio 20 d. agentūra pateikė Komisijai rekomendaciją dėl Komisijos reglamento (ES) Nr. 1305/2014 7.2 skirsnio persvarstymo;

                     (5)

                     Komisijos reglamento (ES) Nr. 1305/2014, susijusio su telematikos priemonių krovinių vežimo paslaugoms posistemio TSS, priedo 7.2 skirsnis turėtų būti atitinkamai iš dalies pakeistas;

                     (6)

                     telematikos priemonių krovinių vežimo paslaugoms posistemio TSS nurodytų susijusių techninių dokumentų sąrašas turėtų būti atnaujintas;

                     (7)

                     šiame reglamente numatytos priemonės atitinka pagal Direktyvos (ES) 2016/797 51 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 1305/2014 priedo 7.2 skirsnis pakeičiamas šio reglamento I priedu.

            2 straipsnis
            Komisijos reglamento (ES) Nr. 1305/2014 priedo I priedėlis pakeičiamas šio reglamento 2 priedo tekstu.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas yra privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 16 d.

                  Komisijos vardu

                  Pirmininkas

               Jean-Claude JUNCKER

            (1)  OL L 138, 2016 5 26, p. 44.

            (2)  2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1).

            (3)  Komisijos deleguotasis sprendimas (ES) 2017/1474, kuriuo Europos Parlamento ir Tarybos direktyva (ES) 2016/797 papildoma konkrečiais techninių sąveikos specifikacijų rengimo, tvirtinimo ir peržiūros tikslais (OL L 210, 2017 8 15, p. 5).

            (4)  2014 m. gruodžio 11 d. Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos, kuriuo panaikinamas Reglamentas (EB) Nr. 62/2006 (OL L 356, 2014 12 12, p. 438).

            I PRIEDAS
            Komisijos reglamento (ES) Nr. 1305/2014 priedo 7.2 skirsnis pakeičiamas taip:

               „7.2.   Pakeitimų valdymas

               7.2.1.   Pakeitimų valdymo procesas

               Nustatomos pakeitimų valdymo procedūros, kurias taikant užtikrinama, kad su pakeitimu susijusios sąnaudos bei nauda būtų tinkamai išnagrinėtos ir kad pakeitimo įgyvendinimas būtų kontroliuojamas. Šias procedūras nustato, įdiegia, palaiko ir tvarko Agentūra; jas sudaro:

                           —

                           techninių apribojimų, dėl kurių reikia pakeitimo, nustatymas;

                           —

                           už pakeitimo įgyvendinimo procedūras atsakingo subjekto nustatymas;

                           —

                           įgyvendintinų pakeitimų patikrinimo tvarka;

                           —

                           pakeitimų valdymo, leidimo, perėjimo ir diegimo nuostatos;

                           —

                           atsakomybės, susijusios su išsamių specifikacijų tvarkymu, jų kokybės užtikrinimu ir jų sandaros tvarkymu, nustatymas.

                     Pakeitimų kontrolės valdyba sudaroma iš Agentūros, geležinkelio sektoriaus atstovaujamųjų organų ir valstybių narių. Toks šalių dalyvavimas užtikrina, kad numatyti pakeitimai bus tinkamai išnagrinėti ir jų pasekmės bendrai įvertintos. Numatyta, kad galiausiai Pakeitimų kontrolės valdyba bus atiduota Agentūros globai.
               7.2.2.   Specifinis šio reglamento I priedėlyje išvardytų dokumentų pakeitimų valdymo procesas

               Šio reglamento I priedėlyje išvardytų dokumentų pakeitimų valdymo tvarką nustato Agentūra pagal šiuos kriterijus:

                           1.

                           Prašymai padaryti pakeitimus, turinčius poveikį dokumentams, pateikiami arba per valstybes nares, arba per Europos Parlamento ir Tarybos reglamento (ES) Nr. 2016/796 (*1) 38 straipsnio 4 dalyje apibrėžtas geležinkelio sektoriaus atstovaujamąsias organizacijas, veikiančias Europos lygmeniu, arba per TAF TSS valdymo komitetą.

                           2.

                           Agentūra renka ir saugo gautus prašymus padaryti pakeitimus.

                           3.

                           Agentūra gautus prašymus padaryti pakeitimus pateikia specialiai ERA darbo grupei, kuri juos įvertina ir parengia pasiūlymą, prie kurio prireikus pridedamas ekonominis vertinimas.

                           4.

                           Po to Agentūra pateikia kiekvieną prašymą padaryti pakeitimą ir su juo susijusį pasiūlymą Pakeitimų kontrolės valdybai, kuri prašymą padaryti pakeitimą patvirtina, jo nepatvirtina arba atideda jį vėlesniam laikui.

                           5.

                           Jei prašymas padaryti pakeitimą nepatvirtinamas, Agentūra prašymo pateikėjui nurodo priežastį, dėl kurios prašymas atmestas, arba paprašo pateikti papildomos informacijos apie pakeitimo projektą.

                           6.

                           Jei prašymas padaryti pakeitimą patvirtinamas, techninis dokumentas iš dalies pakeičiamas.

                           7.

                           Jei nepavyksta susitarti dėl prašymo padaryti pakeitimą patvirtinimo, Agentūra rekomendaciją atnaujinti I priedėlyje išvardytus dokumentus Komisijai pateikia kartu su naujos dokumento versijos projektu, prašymais padaryti pakeitimus ir jų ekonominiu vertinimu ir šiuos dokumentus pateikia savo interneto svetainėje.

                           8.

                           Nauja techninio dokumento versija ir patvirtinti prašymai padaryti pakeitimus pateikiami Agentūros interneto svetainėje. Agentūra valstybes nares nuolat informuoja per komitetą, įsteigtą pagal Direktyvos 2008/57/EB 29 straipsnio 1 dalį.

                           9.

                           Jeigu dėl prašymo padaryti pakeitimą reikėtų keisti telematikos priemonių krovinių vežimo paslaugoms posistemio (TAF) TSS teisinį tekstą, Agentūra Europos Komisijai siunčia prašymą persvarstyti TAF TSS ir (arba) prašyti Agentūros pateikti techninę nuomonę.

                     Kai pakeitimų valdymo tvarka turi poveikio bendrai su TAP TSS naudojamiems elementams, pakeitimai atliekami taip, kad būtų laikomasi įgyvendintos TAP TSS, kad būtų galima gauti optimalią naudą.

               (*1)  2016 m. gegužės 11 d. Europos Parlamento ir Tarybos reglamentas (ES) 2016/796 dėl Europos Sąjungos geležinkelių agentūros ir kuriuo panaikinamas Reglamentas (EB) Nr. 881/2004 (OL L 138, 2016 5 26, p. 1).““

            II PRIEDAS
            Komisijos reglamento (ES) Nr. 1305/2014 priedo I priedėlis pakeičiamas taip:

                     „I priedėlis

                        Techninių dokumentų sąrašas

                                 Nr.

                                 Nuoroda

                                 Pavadinimas

                                 1

                                 ERA-TD-100

                                 TAF TSI – A.5 PRIEDAS. TAF TSS PAVEIKSLĖLIAI IR PRANEŠIMŲ SEKOS DIAGRAMOS

                                 2

                                 ERA-TD-101

                                 D.2 priedas. A priedėlis (Vagono arba intermodalinio vežimo vieneto reiso planavimas)

                                 3

                                 ERA-TD-102

                                 D.2 priedas. B priedėlis. Vagonų ir intermodalinio vežimo vienetų judėjimo
                                 duomenų bazė (WIMO)

                                 4

                                 ERA-TD-103

                                 D.2 priedas. C priedėlis. Informacijos rinkmenos

                                 5

                                 ERA-TD-104

                                 D.2 priedas. E priedėlis. Bendroji sąsaja

                                 6

                                 ERA-TD-105

                                 D.2 priedas F priedėlis. TAF TSS duomenų ir pranešimų pavyzdys

               “